Exqrch/javanese-Komodo-pixelgpt huggingface dataset:
Diadhepi banjur perang tandhing antarane Dasamuka lan Patih Suwanda
Dumadakan, Patih Suwanda weruh klebate Sukasrana manjing ing siyunge Dasamuka
Sanalika kelingan ucape Sukasrana yen dheweke bakal nyusul kakangne besuk yen ana ratu ngraman, bakal diajak munggah kaswargan jati
Sanalika awake Patih Suwanda lemes lan sirna kekuwatane mula banjur bisa dicandhak Prabu Dasamuka lan dicokot gulune nganti pedhot
Patih Suwanda sirna margalayu
Para raja telukan 4 mbelani Patih Suwanda, uga padha gugur mungsuh Dasamuka
Ana prajurit Maespati lumayu menyang bengawan, caos priksa marang Prabu Arjunasasrabahu bab gugure Patih Suwanda lan raja telukan 4 dening Dasamuka
Prabu Arjunasasrabahu duka yayah sinipi
Kekarone padha-padha triwikrama dadi buta gedhe
Banjur Dasamuka kalah, dibanda nganggo Senjata Rante, dicencang ing kreta kencana, banjur dilarak ngubengi Praja Maespati, supaya bisa didelok kabeh kawula Maespati
Patih Prahastha lan Begawan Sumali njalukake pangapura Dasamuka marang Sang Prabu, nanging ora dipaelu
Nalika Prabu Arjunasasrabahu nglarak Dasamuka nganggo kreta kencana titihane,Kala Marica (abdi kinasihe Dasamuka) nemoni Dewi Citrawati, matur yen Prabu Arjunasasrabahu seda ing paprangan mungsuh Prabu Dasamuka
Wis dadi jamake ratu mbedhah praja, mesthi mboyong putri
Dewi Citrawati bakal diboyong menyang Ngalengka
Tanpa menggalih dawa, Dewi Citrawati suduk salira
Wasana, Bathara Narada tumurun ing marcapada, njaluk supaya Dasamuka diapura lan durung titi wancine Dasamuka mati
Sesuk ana manungsa kang bisa njalari patine Dasamuka
Lagi Prabu Arjunasasrabahu lilih dukane.
Dasamuka diluwari saka panyiksan
Dasamuka ngancem,"Dina iki aku ngakoni kalah, nanging liya dina aku kang bakal nyangking Endhasmu!" Rehne Patih Suwanda wis seda, banjur Prabu Arjunasasrabahu ndadekake Bambang Kartanadi minangka patih Maespati kanthi asma Patih Surata
Nadyan Prabu Arjunasasrabahu wis njumenengake Bambang Kartanadi minangka patih ngganteni Patih Suwanda (Bambang Sumantri), yen kelingan Bambang Sumantri lan Dewi Citrawati garwane, Sang Prabu kraos semplah penggalihe
Nalika ngadhepi akeh perkara, gampang muringe
Sawijining dina, kanggo nglipur penggalihe, Prabu Arjunasasrabahu bebedhag ing alas nganthi para prajurit
Sedina muput bebedhag, ora entuk kewan buron, njalari jengkeling penggalih
Dumadakan, ora adoh saka papan kono ana padhepokan
Nalika Prabu Arjunasasrabahu pinarak ing padhepokan, para putrane Sang Resi lagi lunga ing alas nggoleki kayu obong lan woh-wohan
Dadi Sang Resi mung ijen ing padhepokan
Rawuhe Sang Prabu ditampa kanthi pangaji-aji dening Sang Resi, disuguhi woh-wohan maneka warna
Nadyan mangkono, Prabu Arjunasasrabahu tegel tumindak murang tata kanthi ndhawuhi para prajurit supaya mbradhat sapi puhan kagungane Sang Maharsi
Sang Maharsi ora bisa tumindak apa-apa
Amarga tumindake iki, Bathara Wisnu kang mapan ing jagade Sang Prabu, oncat
Ora let suwe, putrane Sang Resi kang waruju, yaiku Ramaparasu bali saka alas
Durung nganti lumebu padhepokan, wis dicritani yen sapi puhane Sang Resi dibradhat prajurit Maespati awit dhawuhe ratune
Ramaparasu gage nututi lakune prajurit Maespati
"He mandheg ndisik, apa koe ratu Maespati Arjunasasrabahu?" takone Ramaparasu
"Murang tata banget patrapmu, Ingsun iki ratu, ngapa sira wani nyenyamah marang Ingsun?" wangsulane Prabu Arjunasasrabahu
"Ratu ora urus, Kowe ing kraton bisa ngaku ratu, nanging yen ing alas kaya ngene iki drajadmu padha karo aku
Apa sebabe kowe wani mbradhat sapi puhane bapakku?!" "Padhepokane bapakmu klebu wewengkon Maespati." "Yen ngono kui tegese koe ratu kang seneng tumindak sewenang-wenang, dumeh nduwe kuwasa, ayo saiki balekake sapi puhane bapakku!" Prabu Arjunasasrabahu ndawuhi para prajurite supaya ngrangket Ramaparasu
Wekasane Sang Prabu lan para prajurite gugur dibabat pethele Ramaparasu.
Autisme Autisme utawa lelarat autis ya iku sawijining gangguan perkembangan bocah kang kompleks
Tandha-tandhane wis katon nalika bocah durung ngancik 3 taun
Sebab autis ya iku gangguan neurobiologis kang bisa ganggu fungsi utek saéngga bocah mau ora bisa komunikasi kanthi lancar karo wong liya
Autisma/Autisme dumadi saka tembung auto kang duwèni teges dhéwé
Istilah Autisme lagi kondhang wiwit taun 1943 déning Leo Kanner, sanajan lelara iki wis tinemu wiwit biyèn (Handojo,2003)
Penyakit autis iki ndadèkaké bocah mau kerep nutup dhiri, saéngga ora duwé ketrampilan uga kapinteran kang kuduné disamektakaké minangka anggota masarakat
Miturut Abdi Susanto, Saya rikat anggoné didiagnosa lan olèh terapi kang trep, bokmanawa saya rikat uga bocah mau bisa tuwuh normal.
Gendéra Gendéra utawa klèbèt yaiku pralambang saka kain utawa kertas segi papat utawa segitelu (kang ditaleni ana ing ujung tongkat, saka, lan saperangané) kang didadèkaké lambang saka Nagara., lembaga, organisasi, utawa minangka pratandha
Kerepé gendéra iku dikèberaké ana ing saka lan umumé dianggo kanthi simbolis gawé menèhi sinyal utawa identifikasi
Gendéra kerep uga dianggo gawé nglambangaké negara gawé nunjukaké kadaulatané.
Konservasi Konservasi kadadéan saka tembung "Conservation" kang tegesé nglestarékaké sabarang apa kang dinduwéni
Konservasi uga nduwéni teges nggunakaké lan dayagunakaké sumberdaya alam kanggo nyukupi kebutuhané manungsa kang cacahé akèh lan wektu kang suwé
Konservasi ora mung migunakaké nanging uga njaga lan ngembangaké potensi iku
Miturut data bank donya, ing taun 2008 meh saben dinané 50.000 bocah mati amarga masalah sanitasi banyu
Konservasi ana warna-warna, kaya ta konservasi banyu, lemah, tuwuhan, lenga bumi, batu bara, lan liya-liyané
Konservasi lemah lan banyu kang uga diarani "pengawétan lemah" nduwéni teges sabarang rékadaya kanggo njaga lan ngundhakaké produktivitas lemah, kalebu uga kualitas lan kuantitas lemah saéngga bisa ncegah erosi
Saliyané iku uga bisa njaga cacahé banyu resik kanggo kabutuhan sabendinane
Ora mung barang kang konkret nanging konservasi aji lan moral uga diperlokake amarga konservasi aji lan moral bisa ngundhakaké lan gawé teteg karakter utawa aji kapribadèn bangsa
Konservasi uga nduwé teges njaga lan nglestarékaké
Konservasi asalé saka tembung basa Inggris, ya iku tembung "Conservation" kang tegesé nglestarékaké
Miturut ngèlmu lingkungan,tembung konservasi nduwé teges
Konservasi alam tegesé salah sawijining manajemen tumrap alam lan lingkungan kanthi apik kanggo njaga tuwuhan lan kéwan
Ana kéwan lan tuwuhan kang wis cures kepangan wektu, kaya ta dhinosaurus
Nanging akir-akir iki manungsa kang cacahé akèh njalari alam padha rusak
Jumlah spesiés kang akèh sing mati lan cures kang mandhegani konservasi alam prelu ditindakaké
Yèn para manungsa ora nindakaké konservasi alam, bakal akèh tuwuhan lan kéwan alasan kang cures
Spesiés-spesiés liyané uga bisa cures
Yèn kalakon tenan, manungsa bakal rugi akèh, sebab kéwan utawa tuwuhan kang cures ora bakal bisa mbalik ana manèh
Alam, dadi bab kang wigati banget tumrap manungsa amarga alam dadi habitat lan panggonan manungsa
Faktor-faktor kang ndadèkaké alam dadi bab kang wigati banget ya iku.
Pasisir Dampo Awang Pasisir Kartini Rembang kalebu salah sijining pariwisata kang ana ing Kabupatén Rembang
Pasisir Kartini ana ing pusat kutha Rembang, saka kabupatén Pati perjalananè kurang luwih 1 jam
Pasisir Kartini pancén pas banget kanggo rékréasi kulawarga
Wujudé pasisir kang ora jero banget, ombaké tenang, resik, lan pasiré kang alus gawé pengunjung mligi bocah-bocah betah suwé-suwé ana ing kana
Taman Rékréasi Pasisir Kartini (TPRK) sebeneré wis dikenal déning masarakat Rembang nalika jaman penjajahan Walanda
Ing jaman kolonial Walanda, Taman Kartini saliyané minangka papan rékréasi, uga minangka ngawasi "lalu lintas" sagara ing kiwa-tengené "perairan" Rembang
Ing kono ana wewangunan kuna kang kira-kira jaman biyèn minangka panggon ngumpul lan seneng-seneng wong-wong Walanda
Jaman biyèn, pasisir ing Taman Kartini iku minangka upacara sedekah laut kang duwé ancas supaya para warigaluh bisa slamet lan éntuk iwak kang akèh
Pasisir Kartini saben setaun pisan ditindakaké upacara tradisi yaiku Lomban utawa kang diarani "syawalan", ing kono para "wisatawan" kang kalebu wisatawan "nuswantara" utawa "mancanagara" padha teka ana ing acara iku kang dianakaké saben dina kaping 5 sawisé dina riyaya
Pasisir Kartini iki akèh fasilitasé, yaiku kolam langèn, taman kanggo dolanan cah cilik, mandi bola, bèbèk banyu, prau wisata, mobil-mobilan anak, uga ana mushola, wartel, MCK, lan warna-warna olèh-olèh khas Rembang
Cukup amung tuku karcis lumebu waé kita wis bisa delok endahé pasisir iki
Pasisir Kartini saiki jenengé diganti dadi Pasisir Dampo Awang, utawa basa Inggrisé ditulis "Dampo Awang Béach"
Ing "Dampo Awang Béach" saiki akèh bedané, ing kana ana "kebun binatang mini" ("mini zoo") kang isiné warna-warna, kaya ta manuk, baya, kethèk lan kang gawekaké luwih "menarik" yaiku ana sapi kang sikilé telu, lsp.
Daniel Pedrosa Daniel Pedrosa Ramal utawa Dani Pedrosa (#ALIH) ya iku sawijining pambalap MotoGP kalairan Spanyol
Pembalap misuwur saka tim Honda Repsol iki nadyan dhuwuré namung 158 cm nanging Pedrosa iki duwé prestasi kang luar biyasa ing donya balap motor
Karire ing balap motor diwiwiti saka umur 12 taun lan dadi jawara 3 ing Spanish Pocket Bike Championship
Nalika taun 1999 njuwarani Spanish Pocket Bike Championship banjur mèlu kajuwaraan kang lewih dhuwur ya iku Movistar Activa Joven Honda Cup
lan dadi juara 8 kanthi nganggo motor Honda RS 125
Taun 2000, pindhah menyang kejuwaraan Spanish Championship 125cc lan dadi juwara 4
Taun 2001 dhèwèké miwiti mèlu kejuwaraan tingkat donya ya iku MotoGp
taun iku dadi juwara 8 ing klasmen terakhir
Taun ngarepe esih ing kelas 125cc karo tim Telefonica Movistar Honda JR, Pedrosa dadi juwara 3 ing pungkasaning mangsa 2002
nembé ing mangsa 2003 Pedrosa bisa dadi juwara 1 kanthi 223 poin.
Samuel Morse Samuel Finley Breese Morse (#ALIH) iku penemu asal Amérika Sarékat
Morse uga pelukis, nanging luwih misuwur saka penemuan telegraf listrik
Bebarengan karo asistèné Alexander Bain Morse nyiptakaké alfabet mligi kanggo telegraf, sing diarani kodhe Morse.
David Archuleta David James Archuleta utawa kang kondhang nganggo jeneng David Archuleta kuwe salah sijining penyanyi saka Amérika.
David Archuleta lair tanggal 28 Dhésèmber 1990 ana ing Miami, Florida, Amérikah Sarékat.
David Archulleta dadi juara loro American Idol wangsa pitu, sing dadi juara sijiné David Cook
Jeff Archuleta, bapake David Archuleta iku juru main terompet Jazz lan ibune kang duwé jeneng Lupe iku penyanyi kang nggedhekake lima anaké ana ing swasana kang "memadai" kanggo ngajar musik.
Leukemia Leukemia utawa kanker getih iku saklompok lelara neoplastik kang manéka ragamé, ditengeri déning panikelan kanthi ora normal utawa transformasi maligna saka sèl-sèl pambentuk getih ing sungsum balung lan jaringan limfoid
Sèl-sèl normal ing njeron sungsum balung digantèkaké déning sèl ora normal utawa abnormal
Sèl abnormal iki metu saka sungsum lan bisa tinemu ing njeron getih perifer utawa getih pinggir
Sèl leukemia mangaruhi hematopoiesis utawa prosès pambentukan sèl getih normal lan imunitas awak panandhang
Leukemia ya iku kanker kang kadadéan ana ing sèl-sèl getih (sèl getih putih)
Leukemia racaké diwiwiti saka sungsum balung, panggonané ana ing sèl-sèl getih iku dhéwé
Mangkono, sèl-sèl getih putih kang sajatiné fungsiné kanggo sistem pertahanané awak malih lan mrodhuksi sèl kang ora kakontrol
Tembung "leukemia" tegesé "getih putih", amarga ing awaking panandhang tinemu akèh sèl getih putih sadurungé diterapi
Sèl getih putih kang katon akèh wujud sèl kang isih enom, upamané promielosit
Cacahé kang tansaya akèh bisa ngganggu fungsi normal sèl liyané
Leukimia (kanker getih) iku lelara kang ditengeri kanthi saya akèhé gunggung sèl getih putih (leukosit)
Panikelan iki rikat banget lan ora kakontrol, uga wangun sèl–sèl getih putihé ora normal
Ing pamriksan mikroskopis apus getih pinggir katon sèl getih putih enom, gedhé-gedhé lan sèlé isih mawa inti (megakariosit) putih (neoplasma hematologi)
Akèh ahli nyebutaké leukemia dadi keganasané sèl getih putih (neoplasma hematologi)
Leukimia iki asring fatal akibaté sanajan iku leukemia limpositik kang wis taunan (chronic lymphocytic leucaemia), kang biyèn karan dadi jinis leukemia kang bisa tahan suwé nganggo pangobatan kang intènsif
Penyakit leukemia duwé andhil 4% saka kabèh lelara kanker kang njalari pati
Penyakit leukemia ing Amérikah Sarékat manggoni urutan nomer lima minangka lelara kang angka kadadéané kira-kira 12-15 per 100.000 pendhudhuk
Leukemia bisa diklasifikasiké saka dhasar: Lakuning alamiah lelara: akut lan kronis
Leukemia akut ditengeri kanthi lakuning lelara kang rikat banget, mematikan, lan memburuk
Yèn ora énggal ditambani panandang bisa tilar donya ing étungan minggu tekan dina
Éwadéné leukemia kronis lumakuning lelara ora patiya rikat saéngga duwé pangarepan urip kang luwih suwé, nganti punjul setaun
Klasifikasi leukemia akut: Tipe sèl predominan kang kalibat: limfoid lan mieloid
Banjur, lelara diklasifikasikaké mawa jinis sèl kang tinemu ing sedhiyan getih pinggir
Prevalensi papat tipe utama
Kanthi ngombinasikaké rong klasifikasi pisanan, mila leukemia bisa dipérang dadi: Tipe kang asring dumadi ing wong diwasa ya iku LMA lan LLK, sanadyan LLA asring dumadi ing bocah-bocah
Etiologi utawa jalaran leukemia
Panyebab leukemia durung dingertèni pesthiné, dikira-kira panyebabé ora mung siji nanging kumpulan saka akèh faktor risiko
Sapérangan faktor kang bisa mangaruhi frékuènsi leukemia, kaya ta: Radiasi.
Radiasi bisa ngundhakaké frékuènsi LMA lan LMA
Ora ana lapuran ngenani gegandhèngan antarané radiasi karo LLK
Sapérangan lapuran kang njurung: Faktor leukemogenik
Ana sapérangan dat kimia kang wis diidhèntifikasi bisa mangaruhi frékuènsi leukemia: Saka lapuran para ahli, kedadéan leukemia ana gandhèngané karo phenil butazon kang asring diwènèhaké marang panandhang kang ngeluh lara pasendhian lan uga ana gegandhèngané karo chloramphenicol, obat pilihan utama kanggo panandhang mriyang tipes
Panelitèn ing Cina yèn ana risiko leukemia ing wong kang éntuk pangobatan chloramphenicol ping 11-12 dibandhingaké karo wong kang ora éntuk pangobatan iku
Panandhang sindrom Down duwé insidensi leukemia akut ping 20 luwih gedhé saka wong normal
Virus bisa njalari leukemia kaya ta retrovirus, virus leukemia feline, HTLV-1 ing wong diwasa
Dilapuraké saka asil risèt panelitèn ing unggas kaya déné manuk pelikan, mencit, tikus, lan sapi manawa panyebabé leukemia iku sajinis mikroorganisme kang lolos saka saringan kuman, nanging isih bisa kétok mawa mikroskop èlèkron
Awalé mikroorganisme iku dijenengi virus RNA
Wis disepakati jenengé virus Epstein-Barr kang njalari lelara Burkitt (sajinis tumor klanjer limpe kang karan limpoma lan kedadéan ing bocah-bocah kang digandhèngaké karo kedadéané kaganasan leukemia limpositik akut)
Infèksi virus Epstein-Barr ing wong kang ngalami pamudhunan imun iki digandhèngaké karo kedadéan kaganasané nasopharynx carcinoma (kanker getih krongkongan) kang saliyané ora gampang ditulung lan asring ngakibataké fatal karo njalari sarcoma monoblastik ing Afrika
Virus kang njalari leukemia ing manungsa isih dadi padhebatan para ahli ing pirang-pirang dekade iki
Iki diwiwiti saka lapuran Gross kang nélakaké wis tinemu virus C ing mikroskop èlèktron saka panandhang leukemia murine
Lapuran taun 1970 yèn virus C iku tinemu ing panandhang kanker sajinis limpo sarcoma lan fibrosarkoma ing gabon lan kethèk alasan
Katon anané kacenderungan kedadéan leukemia akut luwih akèh kedadéan ing anggota kulawarga tinentu
Secara kasar dhiagnosa leukemia bisa dijejegaké saka pamriksan mikroskopis préparat apus getih pinggir
Nanging lumrahé asring dibutuhaké pamriksan biopsi sungsum balung
Kanggo nemtokaké subtipe lan morphologi sèl getih, dibutuhaké pamriksan bio kimia
Perkembangan pamriksan kanggo nemtokaké drajat lan pangumpulan lelara
Naging kaya iki, dibutuhaké dhiagnosa kang trep kanggo nemtokaké angkah pangobatan lan nemtokaké pragnosa (dalané lelara)
Tandha-tandha kang gampang dipahami ya iku: Pangobatan
Oprasi panjupukan tumor (èksisi) dudu langkah utama ing pangobatan kanker getih (leukemia)
Yèn kaya mangkéné mungkin ing panandhang leukemia kang liyané jinis Hodgkin sok-sok dilakoni karo panjupukan panggedhéan klanjer limpe kanthi lokal
Ing kéné bisa dideleng prinsip–prinsip pangobatan leukemia: Obat–obat kang asring dianggo ing pangobatan leukemia: Pamènèhan antibiotik kanggo ngatasi infèksi sok-sok kudu kombinasi
Upamané ya iku gabungan penisilin (trimetin lan pipersilin) lan aminoglikosid (supaya amikasin, tobramisin, lan gentasimin).
Pamènèhan antibiotik jangka wektu suwé bisa nimbulaké èfèk samping ya iku kedadéan tuwuhé jamur
Kaanan kaya iki bisa diatasi kanthi mènèhi ampotirisin B
Ing leukemia kronis mungkin dibutuhaké panyinaran limpa dikanthèni wènèhi obat alkilating kaya déné L-penil alanin mustard utawa gabungané busulfan lan khlorambusil
Mènèhi obat anti-leukimia tunggal ora kaprayogakaké
Yèn kaya mangkéné biyèn tau diwènèhi aminopterin lan obat anti-metabolisme purin, kortikosteroid lan vinkristin cara tunggal
Ing panandhang leukemia limpositik akut asring diwènèhi gabungan kortikosteroid karo obat anti-metabolisme folik asid (B6)
Ing kéné bisa dideleng komplikasi kang timbul ing leukemia: Patogénésis
Leukemia akut lan kronis wujud sawijining wangun kaganasan utawa maligna kang mijil saka panikelan klonal sèl-sèl pambentuk sèl getih kang ora kakontrol
Mekanisme kontrol selulèr normal mungkin ora lumaku kanthi becik amarga anané owah-owahan ing kodhe genetik kang kuduné duwé tanggung jawab marang pangaturan tuwuhing sèl lan diferènsiasi
Sèl-sèl leukemia nglakoni wektu dhaur ulang kang luwih alon tinimbang sèl normal
Prosès pamatengan utawa maturasi lumaku ora jangkep lan tahan urip luwih suwé tinimbang sèl sajinis kang normal
Manifestasi leukemia akut wujud akibat saka komplikasi kang dumadi ing neoplasma hematopoetik kanthi umum
Nanging saben leukemia akut duwé ciri khasé dhéwé-dhéwé
Lumrahé, leukemia akut duwé 3 tetenger utama ya iku: Piranti diagnosa
Leukemia akut bisa didiagnosa liwat sapérangan piranti, kaya ta: Panyebab pati
Wis dijlèntrèhaké sadurungé yèn leukemia (kanker getih) dikawruhi minangka salah siji jalaran pati
Iki keranten wong kang wis didhiagnosa lara leukemia uripé kudu ngadhepi karo:
Dhuha Salat Duha yaiku salat kang ditindakaké nalika wektu srengéngé munggah antarané jam 07.00 ngancik wektu duhur
Salat duha bisa ditindakake 2,4,8, utawi 12 roka'at lan 2 roka'at kanthi siji salam
Rasulullah nekanke ning khadist qudsi, Allah berfirman, "Wahai para anak Adam, aja pisan-pisan kowe males sembahyang patang rakangat dhuha, amarga patang rakangat iku, tak cukupi kebutuhanmu ning sorene." (HR.Hakim lan Thabrani) Salat Duha yaiku sedekah lan tabungan amal cadangan kanggé muslim ingkang laksanakaken salat duha lan sekirane ana telu makna filosofi saking salat duha yaiku nginget Allah nalika lagi seneng, wujud sukur maring Allah,
lagi seneng, wujud sukur maring Allah, tawakal manut ketentuan Allah yèn Allah kang ngatur rezeki
salagine manfaate salat duha yaiku nambah kawarasan awak luwih becik, nambah kepinteran, gampangake golet dalan rezeki
Hikmah kang salat duha yaiku ati dadi tenang, pikirane dadi luwih konsèntrasi, awak tambah waras, lan urusan-urusan golet rezeki digampangaken, olih rezeki kang ora disangka-sangka
Saka Abu Dzar Rasulullah saw ngendika
""Sapa wae ing antarané sira kabeh iku saben esuke kudu nglakoni sedekah kanggo saben balung sajroning badane
Mula saben wacanan tasbih sepisan iku sedekah, saben tahmid iku sedekah, saben tahlil iku sedekah, saben takbir iku sedekah, ndhawuhi kabecikan iku sedekah, nglarang barang kang ala iku sedekah, lan kanggo njangkepi kabeh iku yaiku nindakake loro rakangat shalat dhuha."(Diriwayatake dening Ahmad, Muslim, lan Abu Dawud)." Ahmad lan Abu Dawud ngriwayatake saka Buraidah yen Rasulullah saw ngendika
""Sajroning awak sawijining manungsa ana telungatus, sewidak balung
Dheweke kudu sedekah kanggo saben balunge iku"
Para sahabat padha matur, "Sinten ingkang kiyat nindakaken perkawis punika dhuh Rasulullah?"
Panjenengané saw paring wangsulan, "Riyak kang ana ing masjid banjur ditandur (ditutupi nganggo lemah) utawa nyingkirake sawijining gangguan saka tengahing dalan utawa yen kira-kira bisa, bisa dicukupi kanthi nglakoni 2 rakangat shalat dhuha." Syaukani ngendika: 2 hadist ing dhuwur iku nduduhake banget gedhe kautamane shalat dhuha, banget dhuwur kalungguhane, sarta banget bakohe syariat kang ndhawuhake
Loro rakangat sajroning shalat dhuha bisa kanggo nyukupi sedekah ping telungatus sewidak lan amarga iku kumudu dilakoni kanthi istiqomah (terus menerus)
Uga paring pituduh supaya kita ngakeh-akehi tasbih, tahmid, tahlil, ngajak nglakoni kabecikan, nglarang barang kang ala, nandur riyak ing masjid, nyingkirake sawijining gangguan ing dalan, lan liya-liyane
Kanthi nglakoni shalat dhuha supaya njangkepi sedekah-sedekah kang kudu dilakoni sawijining manungsa iku saben dinane
Shalat dhuha iku ngibadah kang disunnahake, amarga iku sapa wae kang kepengin ganjaran kang gedhe, becik ditindakake lan menawa ora, ora ana alangan uga ditinggalake
Saka Abu Said ra ngendika: Rasulullah saw tansah nindakake shalat dhuha nganti kita bakal ngomong yen panjênêngane ora nate ninggalake, nanging yen wis ditinggalake nganti kita bakal ngomong ora nate nindakake
Diriwayatake dening Tirmidzi lan dianggep hadist Hasan
Wiwitané shalat dhuha yaiku nalika srengengene wis munggah sethithik lan pungkasané nalika srengengene lingsir, ananging disunnahake temen-temen supaya dilakoni nalika srengengene wis rada dhuwur lan swasana wis krasa panas
Saka Zaid bin Arqom matur: Nabi saw metu menyang hali Quba', nalika iku dheweke padha nindakake shalat dhuha
Kanjeng Nabi banjur ngendika
"Shalate wong-wong kang padha bali marang Gusti Allah, yaiku ing wektu anak-anake unta padha tangi amarga kepanasen srengéngé wektu dhuha."(Diriwayatake dening Ahmad, Muslim, lan Tirmidzi)." Gunggungé Rakangate
Paling sithik yaiku rong rakangat lan paling akeh kang ditindakake dening Rasulullah saw iku wolung rakangat, dene kang nate didhawuhake yaiku rolas rakangat
Miturut sawetara ngulama, ora ana watesan gunggung rakangate shalat dhuha iku.
Iki miturut panemune Abu Ja'far, Thabari, Hulaimi, lan Rujani saka golongan mazhab syafi'i
Sajroning syarah Tirmidzi ngendika: aku ora tau ndeleng sawijining wong ya saka sahabat utawa tabi'in kang ngringkes rakangat nganti mung tekan rolas rakangat wae.
Manuk cendhet Cendet ("Lanius schach") punika peksi ingkang saged niruake suawarane burung liyo
Cendet iku peksi ingkang senengane njungkit-njungkitake buntute
Lan racaké manuk iki dilombano ning para ganthangan-ganthangan tangguh di wewengkon nusantara iki.
Jemuwahan Salat Jumat utawa Jemuwahan utawa Jumatan yaiku ngibadah salat kang dilakoni déning pangugem agama Islam kang dilakoni saben dina Jumat kanthi jama'ah
Wektu kang pas kanggo Salat Jum'at yaiku wektu Salat Dzuhur
Salat Jumat dadi salah sijiné ngibadah kang kudu dilakoni déning saben muslim (santri:wong lanang kang nganut agama Islam)
Bab kang mbahas salat Jumat wis ana ing Kuran lan Kadis : Tata Cara Salat Jumat
Tata cara salat Jum’at, yaiku : Prekara-prekara kang dianjurake
Nalika salat Jumat, saben muslim dianjurake nggatekake prekara-prekara iki:
Lambang pramuka Lambang Gerakan Pramuka ya iku tanda kang nandhani organisasi GerakanPramuka kang sipaté ajeg, lan dadi mralambangake kaanan, aji lan norma kang diduwèni marang saben anggota obahan Pramuka
Lambang Gerakan Pramuka diciptakake déning Soenardjo Atmodipuro
Piyambake punggawa tinggi ing Departemen Pertanian kang uga dados Pembina Pramuka
Lambang iki dienggo wiwit tanggal 15 Agustus 1961, nalika Présidhèn Republik Indonesia Ir, Soekarno nganugrahaken Panji Gerakan Pendidikan Kepanduan nasional Indonesia marang organisasi Gerakan Pramuka mawa putusan Présidhèn republik Indonesia nomer 238 taun 1961
Lan sabanjuré penjabaran ngenani lambang Gerakan Pramuka dikukuhaké mawa Surat Dudutan Kwartir Nasional GerakanPramuka nomer:6/KN/72 ngenani Lambang Gerakan Pramuka
Lambang Gerakan Pramuka wujudé bayangan tunas kelapa.
Anthozoa Anthozoa yaiku kelas saka kulawarga "Avertebrata" utawa kéwan ora duwé balung mburi kagolong ing "filum" "Cnidaria"
Anthozoa asalé saka basa Yunani, "anthos" kang artiné kembang, lan "zoon" artiné kéwan
Anthozoa artiné kéwan kang wujudé kaya kembang utawa kéwan kembang, kaya ta anemon sagara lan kéwan-kéwan karang
Anthozoa duwé asifat polip